CELEX: 62018TN0667
Language: ro
Date: 2018-11-09 00:00:00
Title: Cauza T-667/18: Acțiune introdusă la 9 noiembrie 2018 – Pinto Teixeira/SEAE

14.1.2019   
            
            
               RO
            
            
               Jurnalul Oficial al Uniunii Europene
            
            
               C 16/58
            
         
      Acțiune introdusă la 9 noiembrie 2018 – Pinto Teixeira/SEAE
      (Cauza T-667/18)
      (2019/C 16/69)
      Limba de procedură: franceza
      
         Părțile
      
      
         Reclamant: José Manuel Pinto Teixeira (Oeiras, Portugalia) (reprezentanți: S. Orlandi și T. Martin, avocați)
      
         Pârât: Serviciul European de Acțiune Externă
      
         Concluziile
      
      Reclamantul solicită Tribunalului:
      să declare și să hotărască:
      
                  —
               
               
                  anularea deciziei din 21 februarie 2018 prin care AIPN a refuzat să autorizeze exercitarea de către acesta a unei activități exterioare în temeiul articolului 16 din statut;
               
            
                  —
               
               
                  obligarea SEAE la plata cheltuielilor de judecată, precum și la plata sumei de 10 000 de euro pentru prejudiciul moral suferit.
               
            
         Motivele și principalele argumente
      
      În susținerea acțiunii, reclamantul invocă două motive.
      
                  1.
               
               
                  Primul motiv este întemeiat pe încălcarea articolului 16 din Statutul funcționarilor Uniunii Europene, în măsura în care decizia atacată ar fi fost adoptată după expirarea termenului de 30 de zile lucrătoare începând de la data primirii notificării intenției de a exercita o activitate profesională după încetarea raporturilor de muncă ale reclamantului.
               
            
                  2.
               
               
                  Al doilea motiv este întemeiat pe erori vădite de apreciere care ar determina nelegalitatea deciziei atacate, activitatea vizată neavând în mod vădit legătură cu cea pe care acesta a exercitat-o în decursul ultimilor trei ani de activitate și nefiind în mod vădit nici incompatibilă cu interesele SEAE.